मरणोपरांत शरीर रिसर्च के काम आए, बाजू पर खुदाया संदेश
76वर्षीय कॉस्ट अकाउटेंट जसवंत लाल चावला को तर्कशील सिख प्रचारक स्वर्गीय संत सिंह मस्कीन के प्रेरणादायक शब्दों ने इस कद्र प्रभावित किया कि उन्होंने मरणोपरांत अपना शरीर दान किए जाने का संकल्प ले लिया। इसके लिए सिर्फ उन्होंने सारी कानूनी औपचारिकताएं पूरी की, बल्कि कहीं गलती से उनके शव का अंतिम संस्कार कर दिया जाए, इसलिए उन्होंने इस आशय का संदेश अपने बाएं बाजू पर सदा के लिए खुदवा लिया कि मरने के बाद उनके शव को मेडिकल खोज कार्य के लिए डॉक्टरों के हवाले कर दिया जाए।
जसवंत चावला बताते हैं कि पिछले साल अमेरिका जाने से पहले उनके दोस्त रणबीर कौशल ने पूछा कि तुमने शरीर दान का घोषणा पत्र लिख दिया है, लेकिन कभी सोचा है कि जब आप आखरी सांस लेंगे, तब कैसा समय और कौन सी जगह होगी। हो सकता है तुम्हारे प्राण बेगानी जगह और अनजाने लोगों के बीच निकले। इसलिए कुछ ऐसा करो कि आपके प्रण के मुताबिक आपके मृत शरीर का प्रयोग हो। इसलिए काफी सोच विचार के बाद उन्होंने टैटू बनवाने का निश्चय किया। उन्होंने बताया कि अमेरिका में वे अचानक फर्श पर गिर गए थे, अस्पताल में जब एक डॉक्टर ने उनके बाजू पर खुदा संदेश पढ़ा तो उन्होंने सारे स्टाफ को वहां बुलाकर उसे दिखाया और सिर्फ उनकी प्रशंसा की बल्कि उनका इलाज भी मुफ्त में किया। उन्होंने बताया, एक धार्मिक समारोह में सिख विद्वान मस्कीन फरमा रहे थे कि मरने पर जीव-जंतुओं के शरीर भी किसी किसी काम आते हैं। लेकिन मानव शरीर ऐसा है, जो मरणोपरांत किसी काम का नहीं रहता। लिहाजा, उन्होंने शरीर दान का प्रण लिया और नेत्रदान के लिए भी अलग फॉर्म भरा।
देहदान के संकल्प पत्र पर सबसे पहले उनकी प|ी स्नेह लता ने दस्तख्त किए, फिर दोनों बेटों और परिवार के अन्य सदस्यों ने। वे कहते हैं कि अक्सर सुनने को मिलता है कि खोज कार्यों के लिए मेडिकल कॉलेजों के पास पर्याप्त संख्या में मानव मृत शरीर नहीं पहुंचते, इसीलिए उन्होंने इस दिशा में छोटा सा कदम बढ़ाया है। भारतीय योग संस्थान, आर्ट ऑफ लिविंग, श्री राम शरणम् और चिन्मय मिशन जैसी धार्मिक सामाजिक संस्थाओं से जुड़े जसवंत चावला घर-घर दस्तक देकर लोगों से नेत्रदान का संकल्प पत्र भरवाते हैं, लगे हाथों मरने के बाद शरीर दान करने की प्रेरणा भी देते हैं।
चावला नहीं चाहते उनकी बॉडी का गलती से संस्कार हो जाए।
जसवंत लाल चावला
hne_Deva hin_Deva hin_Deva hin_Deva hin_Deva awa_Deva